Verejný obstarávateľ: **Obec Krivé, 086 04 Krivé 25**

Predmet zákazky: Výmena zastaralého osvetlenia v časti obce Krivé

Zákazka: Zákazka s nízkou hodnotou

Postup: Výzva na predkladanie cenových ponúk

Sp. zn.: 001/ ZNH/10/2019 Krivé, dňa 29.10.2019

**Vec: Výzva na predloženie cenových ponúk - z a s l a n i e**

Obec Krivé, 086 04 Krivé 25ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z.z. o verejnom obstarávaní v platnom znení, vyhlásila súťaž na dodanie vyššie uvedeného predmetu zákazky.

Týmto Vás vyzývame na účasť v predmetnom verejnom obstarávaní a na predloženie cenovej ponuky. Podrobné podmienky verejného obstarávania Vám zasielame v prílohách.

Veríme, že sa tohto verejného obstarávania zúčastníte a predložíte súťažnú ponuku v zmysle stanovených podmienok.

...............................................................................

 Ján Steranka - starosta obce

Príloha: - Výzva na predloženie cenovej ponuky

Verejný obstarávateľ: **Obec Krivé, 086 04 Krivé 25**

Predmet zákazky: Výmena zastaralého osvetlenia v časti obce Krivé

Zákazka: Zákazka s nízkou hodnotou

Postup: Výzva na predkladanie cenových ponúk

**VÝZVA NA PREDKLADANIE CENOVÝCH PONÚK**

Obec Krivé, 086 04 Krivé 25ako verejný obstarávateľ podľa § 7 ods. 1 písm. b), v súlade s ustanovením § 117 zákona č. 343/2015 Z. z. o verejnom obstarávaní v platnom znení, vyhlasuje súťaž na dodanie vyššie uvedeného predmetu zákazky.

**IDENTIFIKAČNÉ ÚDAJE VEREJNÉHO OBSTARÁVATEĽA:**

Názov a sídlo: **Obec Krivé, 086 04 Krivé 25**
Štatutárny zástupca: **Ján Steranka – starosta obce**

IČO: **00322199**

Tel.: **0910793222**

e-mail: **obeckrive@gmail.com**

**PODROBNÝ POPIS PREDMETU ZÁKAZKY:**

 Predmetom zákazky je výmena zastaralého osvetlenia v jednej časti obce Krivé. Podrobný popis predmetu zákazky je uvedený v prílohách:

* Neocenený výkaz výmer
* Rozpočet prác a materiálu na predmet zákazky

 Záujemcovia môžu vykonať tváromiestnu obhliadku miesta dodania predmetu zákazky. Vzhľadom na to, že sa jedná o verejne prístupné miesto, nie je nutná účasť zástupcu verejného obstarávateľa.

**Slovník spoločného obstarávania (CPV):** 45236210 - 5

**Predpokladaná hodnota zákazky:** 9 550,00 € bez DPH

**Rozdelenie zákazky:** Predmet zákazky tvorí **jeden logický celok**. Uchádzač predkladá ponuku na celý predmet zákazky.

**Možnosť predloženia variantných riešení:** Nie

**Miesto dodania predmetu zákazky:** Obec Krivé, 086 04 Krivé 25

**Lehota na predkladanie cenových ponúk:** najneskôr do 3.11.2019 do 12:00 hod.

**Lehota viazanosti ponúk:** 31.12.2019

**Lehota dodania predmetu zákazky:** do 31.12.2019

**Podmienky účasti záujemcov:** Záujemca musí byť oprávnený dodať predmet zákazky.

**Minimálna záruka:** Verejný obstarávateľ požaduje záruku minimálne 36 mesiacov.

**Typ zmluvy:** Zmluva o dielo (návrh zmluvy je v prílohe)

Dodávateľ je povinný zabezpečiť kompletné dodanie predmetu zákazky.

Záujemca musí pri vypracovávaní cenovej ponuky rešpektovať minimálnu vyžadovanú technickú úroveň a všetky požiadavky uvedené v tejto výzve, jej prílohách a platných právnych predpisoch.

 Predložené riešenie musí zodpovedať všetkým platným normám SR a musí spĺňať požiadavky uvedené v tejto výzve a jej prílohách.

**KRITÉRIA NA VYHODNOTENIE PONÚK A VYPRACOVANIE PONUKY:**

Kritériá na vyhodnotenie ponúk:

* jediným kritériom na vyhodnotenie ponúk je najnižšia **cena v EUR vrátane DPH.**

Uchádzač vypracuje cenovú ponuku tak, že nacení požadované položky neoceneného výkazu výmer (príloha tejto výzvy) cenami v požadovanom zložení, kde bude uvedená cena celkom rozpísaná na zloženie podľa základov DPH a DPH, sadzba DPH, cena celkom bez DPH a cena celkom vrátane DPH. Takto vyhotovenú cenovú ponuku podpíše osoba oprávnená konať v mene uchádzača. Ak uchádzač nie je platcom DPH, uvedie len ceny vrátane DPH. Na skutočnosť, že nie je platcom DPH upozorní v ponuke.

Keďže predmetom zákazky je jeden logický celok, cenová ponuka musí byť komplexná, t.j. cena musí v sebe zahŕňať všetky náklady dodávateľa na kompletné dodanie predmetu zákazky.

**SPÔSOB PREDKLADANIA PONÚK:**

Uchádzač predloží cenovú ponuku v slovenskom jazyku a v zmysle predchádzajúceho bodu:

1. **v listinnej podobe,** ktorú uchádzač doručí osobne alebo poštovou službou na adresu: Obec Krivé, 086 04 Krivé 25, alebo
2. **e-mailom** – v tom prípade uchádzač naskenuje a zašle na e-mailovú adresu verejného obstarávateľa podpísanú cenovú ponuku

**DOPLŇUJÚCE INFORMÁCIE**

Ak sú niekde v podkladoch uvedené požiadavky, alebo odkazy na obchodné firmy, názvy alebo mená a priezviská, špecifické označenia výrobkov a služieb, ktoré platia pre určitého podnikateľa resp. jeho organizačnú zložku za príznačné, patenty na vynálezy, úžitkové vzory, priemyselné vzory, ochranné známky alebo označenia pôvodu, nejedná sa o preferovanie či zámerné zvýhodnenie týchto a diskriminácia ostatných. Uchádzač môže ponúknuť použitie i iných, kvalitatívne a technicky rovnakých riešení s kvalitatívne rovnakými alebo lepšími parametrami.

**Zdroje financovania:** Predmetzákazky sa bude financovať z požadovanej dotácie a rozpočtu verejného obstarávateľa. Úhrada prebehne bezhotovostne, na základe fakturácie dodávateľa, po dodaní predmetu zákazky so splatnosťou 30 dní.

**Verejný obstarávateľ si vyhradzuje právo** meniť podmienky obstarávania alebo obstarávanie zrušiť v prípade ak:

* 1. ani jedna z predložených ponúk nebude zodpovedať požiadavkám stanovených v tejto výzve;
	2. sa zmenili okolnosti, za ktorých bolo toto obstarávanie vyhlásené;
	3. ponuka uchádzačov bude vyššia ako predpokladaná cena obstarávania alebo finančné možnosti verejného obstarávateľa;
	4. nebude predložená ani jedna ponuka,
	5. verejnému obstarávateľovi nebude pridelená požadovaná finančná dotácia.

Uchádzači nemajú nárok na náhradu nákladov spojených s účasťou na tomto obstarávaní.

**Výsledok verejného obstarávania:** O výsledku vyhodnotenia ponúk budú uchádzači oboznámení do 7 dní odo dňa vyhodnotenia. Zmluva alebo objednávka s víťazným uchádzačom bude podpísaná v lehote viazanosti ponúk s odkladnou podmienkou schválenia kontrolným orgánom.

Krivé, dňa 29.10.2019

............................................................................

Ján Steranka - starosta obce

Verejný obstarávateľ: **Obec Krivé, 086 04 Krivé 25**

Predmet zákazky: Výmena zastaralého osvetlenia v časti obce Krivé

Zákazka: Zákazka s nízkou hodnotou

Postup: Výzva na predkladanie cenových ponúk

**Návrh uchádzača na plnenie kritérií**

Uchádzač uvedie číselné hodnoty svojho návrhu do nižšie uvedenej tabuľky.

Obchodné meno a sídlo uchádzača: ...................................................................................

 ..................................................................................

 ..................................................................................

|  |  |  |  |
| --- | --- | --- | --- |
|  Kritérium č. 1 | Cena bez DPH | Sadzba DPH | **Cena celkom** **(vrátane DPH)** |
| Celková cena za predmet zákazky |  |  |  |

Prehlásenie uchádzača:

Uvedená cena je konečná cena za kompletné dodanie predmetu zákazky.

Informácia uchádzača, či je alebo nie je platcom DPH v SR:........................................... …………………………………...

 Miesto a dátum : …………….

............................................................... .......................................................

podpis štatutárneho zástupcu uchádzača

**ZMLUVA O DIELO č. .................**

**uzavretá v súlade s ust. § 536 a nasl. Zákona č. 513/1991 Zb. Obchodného zákonníka a násl. v znení neskorších zmien a doplnkov**

**Článok I.**

**Zmluvné strany**

1. **Objednávateľ: Obec Krivé**

Sídlo:                  **086 040 Krivé 25**
Štatutárny zástupca: Ján Steranka - starosta obce

IČO:        **00322199**

Tel.:                  **0910793222**

e-mail: **obeckrive@gmail.com**

1. **Zhotoviteľ:**

Zastúpený:

IČO:

IČ pre DPH:

Bankové spojenie:

Číslo účtu:

Registračný súd:

Oddiel:

Zmluvné strany sa dohodli na tejto zmluve a za týchto podmienok:

**Článok II. - Predmet zmluvy**

1. Zhotoviteľ sa zaväzuje, že za podmienok dohodnutých v tejto zmluve vyhotoví pre objednávateľa dielo „Výmena zastaralého osvetlenia v časti obce Krivé“ v zmysle predloženej súťažnej ponuky a za dodržania podmienok prevedeného verejného obstarávania.
2. Miesto realizácie: Obec Krivé
3. Objednávateľ sa zaväzuje, že zhotovené dielo prevezme, zaplatí za jeho zhotovenie dohodnutú cenu podľa platných podmienok dohodnutých v tejto zmluve a poskytne zhotoviteľovi nevyhnutnú súčinnosť.
4. Predmet tejto zmluvy je splnený riadnym vykonaním zmluvných činností. Realizácia a odovzdanie predmetu zmluvy objednávateľovi sa bude vykonávať v súlade s platnými technickými normám.
5. Zhotoviteľ sa zaväzuje, zhotoviť dielo vo vlastnom mene a na vlastnú zodpovednosť.

**Článok III. - Čas plnenia**

1. Zhotoviteľ sa zaväzuje, že započne, vyhotoví a dodá predmet plnenia v rozsahu podľa článku II. Tejto zmluvy v termíne do 31. 12. 2019.
2. Ak zhotoviteľ nedokončí dohodnutý rozsah prác v dohodnutom čase, objednávateľ má právo na uplatnenie sankcií.
3. Zhotoviteľ nie je v omeškaní po dobu, počas ktorej nemohol svoju povinnosť plniť následkom okolností vzniknutých na strane objednávateľa, pričom doba plnenia sa o tento čas predlžuje bez nároku objednávateľa na uplatnenie sankcie.

**Článok IV. - Cena diela**

1. Cena diela je stanovená v zmysle zákona NR SR č. 18/1996 Z. z. o cenách v znení neskorších predpisov a vykonávacej vyhlášky MF SR č. 87/1996 Z. z. v znení neskorších predpisov, ktorou sa vykonáva zákon o cenách, ako **cena pevná bez možnosti jej dodatočných úprav**, na základe výsledkov verejného obstarávania, projektovej dokumentácie a výkazu výmer vo výške:

Cena diela bez DPH: ......................................................... €

DPH v sadzbe ................% a v sume : ......................................................... €

**Cena diela vrátane DPH je:** ......................................................... €

1. Uvedená cena sa môže upravovať len v prípade objednávateľom vyvolaných zmien, ktoré budú mať dopad na cenu diela, alebo v prípade administratívnych opatrení štátu (DPH, a pod.)
2. V cene diela sú obsiahnuté aj všetky náklady s vyhotovením diela vrátane nákladov na zariadenie staveniska, jeho prevádzku a vypratanie, všetky potrebné energie, používanie telefónu, stráženie a osvetlenie staveniska, poistenie diela atď.

**Článok V. – Platobné podmienky**

1. Po prevzatá diela objednávateľom zhotoviteľ vystaví objednávateľovi faktúru v zmysle platných právnych predpisov.
2. Úhrada prebehne bezhotovostne so splatnosťou 30 dní.

**Článok VI. - Povinnosti zmluvných strán, odovzdávanie a prevzatie prác**

1. Zhotoviteľ je povinný strpieť kontrolu/audit súvisiaci s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
2. Pri plnení tejto zmluvy sa zhotoviteľ zaväzuje dodržiavať všeobecne záväzné predpisy, technické normy, dojednania tejto zmluvy a bude rešpektovať pokyny objednávateľa.
3. Zhotoviteľ sa zaväzuje v potrebnom rozsahu zabezpečiť koordináciu stavebných prác a ich zmien v súlade s príslušnými ustanoveniami nariadenia vlády č. 510/2001 Z. z. o minimálnych bezpečnostných a zdravotných požiadavkách na stavenisko.
4. Zhotoviteľ preberá v plnom rozsahu zodpovednosť za vlastné riadenie postupu prác a dodržiavanie predpisov o bezpečnosti práce a ochrany zdravia pri práci v zmysle vyhlášky č. 374/90 Zb. a nasl. a zachovanie poriadku na pracovisku. Na vlastné náklady bude odstraňovať odpady, ktoré sú výsledkom jeho činnosti pri realizácii prác.
5. Zhotoviteľ zodpovedá v plnej výške za prípadnú škodu, spôsobenú objednávateľovi svojou činnosťou, resp. v dôsledku vád diela, ktoré je predmetom tejto zmluvy. Za škodu sa považujú aj náklady objednávateľa, ktoré musel vynaložiť na realizáciu stavby v dôsledku porušenia povinnosti zhotoviteľa diela podľa tejto zmluvy, tým že dielo má vady spôsobené zhotoviteľom.

**Článok VII. - Záruky**

1. Zhotoviteľ zodpovedá za to, že predmet zmluvy bude zhotovený podľa podmienok tejto zmluvy a že počas záručnej doby bude mať vlastnosti na používanie k dohodnutému účelu. Zároveň zodpovedá za včasné odstránenie všetkých nedorobkov a závad zistených pri preberacom konaní.
2. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
3. Záručná doba na kvalitu vykonaných prác sa stanovuje na 36 mesiacov a začína plynúť dňom odovzdania a prevzatia predmetu zmluvy.
4. Záručné doby na použité materiály, vybavenia stavby a strojných zariadení sa spravujú rozsahom, v akom sú poskytované výrobcami. Záručné listy odovzdá zhotoviteľ objednávateľovi.
5. Zhotoviteľ nezodpovedá za vady, ktoré vznikli počas užívania diela nedodržiavaním podmienok užívania. Zhotoviteľ sa taktiež zbavuje zodpovednosti za vady, škody a čiastočné alebo úplné nesplnenie záväzkov tejto zmluvy, ak boli spôsobené nepredvídateľnými udalosťami (vis major), najmä požiarom, povodňami, zemetrasením a inými prírodnými katastrofami alebo konfliktami a pod.

**Článok VIII. - Riešenie sporov**

1. Všetky spory a nezrovnalosti, ktoré môžu vzniknúť počas realizácie diela budú zmluvné strany riešiť dohodou. V prípade, že nedôjde k dohode zmluvných strán, pri riešení sporov sa primerane použijú ustanovenia Obchodného zákonníka.
2. Ak by ani potom nedošlo k dohode príslušná zmluvná strana má právo obrátiť sa na príslušný súd. Rozhodnutia súdu sú záväzné pre obidve strany.

**Článok IX. - Ostatné dohody**

1. Zmluva nadobúda platnosť dňom jej podpísania zmluvnými stranami a účinnosť deň po jej zverejnení podľa osobitných predpisov, s odkladnou podmienkou pridelenia NFP.
2. Túto zmluvu je možné meniť iba písomnou obojstranne potvrdenou dohodou výslovne nazvanou „Dodatok k zmluve“. Iné zápisy, protokoly a pod. sa zmenou tejto zmluvy nepovažujú.
3. Pokiaľ v tejto zmluve nebolo dohodnuté inak, platia príslušné ustanovenia Obchodného zákonníka.
4. Obe zmluvné strany prehlasujú, že došlo k dohode v celom rozsahu zmluvy a že nebola uzavretá za nevýhodných podmienok pre niektorú stranu.
5. Táto zmluva je vyhotovená v slovenskom jazyku v štyroch rovnopisoch, ktoré majú rovnakú právoplatnosť, z ktorých každá zo zmluvných strán obdrží po dvoch vyhotoveniach.

Krivé, dňa .................................

Objednávateľ: Zhotoviteľ:

 .............................................. ........................................

Ján Steranka - starosta obce